
Adolfas Šleževičius - apie Lietuvos ir Latvijos vadovų 
susitikimą 


Vilnius, gegužės 22 d. (ELTA). Ministras Pirmininkas Adolfas Šleževičius atmetė 
žurnalistų priekaištus, kad jie iš anksto nebuvo informuoti apie šeštadienį 
Maišiagaloje įvyksiantį Lietuvos ir Latvijos Prezidentų bei premjerų susitikimą 
bei jo rezultatus. Tai buvo darbo susitikimas, apie tokius susitikimus "žino 
tie, kuriems privalu žinoti", - sakė jis spaudos darbuotojams pirmadienį po 
Valstybės gynybos tarybos posėdžiog Adolfas Šleževičius sakė, kad susitikime buv 
aptariami Lietuvos ir Latvijos tarpusavio bendradarbiavimo klausimai, tarp jų 
jūros ekonominės sienos fiksavimas. Principai dėl jos fiksavimo aptariami šalių 
užsienio reikalų ministerijų delegacijų derybose. Susitikime Maišiagaloje 
priimtas sprendimas, kad užsienio reikalų žinybos toliau rengtų susitarimo 
tekstą, pareiškė Adolfas Šleževičius.\Apie jūros ekonominės sienos konkrečias 
koordinates šiandien kalbėti dar anksti, pabrėžė jis. Ministras Pirmininkas sakė 
kad darbo susitikime aptarta nemažai irskitų šalis dominančių klausimų, tarp jų 
integravimosi į Europo struktūras problemos, taip pat buvo derinti valstybių bei 
vyriausybių vadovų tarpusavio vizitai. 


Dž.Dudajevas planuoja, kaip baigti konfliktą 


rengia planą, kaip baigti jau penktąjmėnesį tebesitęsiantį konfliktą su Rusijos 
kariuomene, praneša Reuter-ELTA. Čečėnijos atstovas spaudai Movladis Udugovas 
patvirtino, kad Dž.Dudajevas tikrai rengia tokį planą, tik jo detalės dar 
nežinomos. Anot naujienų agentūros Interfax, kuri remiasi Čečėnijos kariniais 
šaltiniais, Dž.Dudajevas netrukus atskleis savo plano detales. Ketinama iš 
pradžių paskelbti paliaubas, o po to bus ieškoma politinio sprendimo. Tiesa, 
Dž.Dudajevo pasiūlymo perspektyvos neaiškios. Rusijos gynybos ministras Pavelas 
Gračiovas gegužės 13 dieną pasakė, kad rusų Nariai kausis, kol sukilėliai 
supras, jog nėra kitos išeities - tik pasiduoti. Tuo tarpu Rusijos kariuomenė, 
remiama sraigtasparnių ir artilerijos ugnies lėtai slenka kalnų link Čečėnijos 
pietuose, vyksta mūšiuose prie kaimų, kur dar yra išstumtų iš miestų čečėnų 
kovotojų. 


Maskva, gegužės 22 d. Sao penkta minos ie vadovas Džocharas Dudajevas 


G.Javlinskis atmetė J.Gaidaro kaltinimus 


Maskva, gegužės 22 d. (ITAR-TASS-ELTA). "Ne įmalNoma išduoti to, kuriam nieko 
nežadėjai", - taip trumpai reagavo Grigorijus Javlinskis į Jegoro Gaidaro 
priekaištus, kad esą jis išdavė demokratiją. Praėjusį šeštadienį "Rusijos 
demokratinio pasirinkimo" partijos lyderis viešai, apkaltino politinio bloko 
"Jabloko" lyderį bendrų demokratinio judėjimo intėresų išdavimu ir pavadino 
atsisakymą sudaryti rinkiminį aljansą "peilio smūgiu demokratijai į nugarą". 
"Aš tokiuose skandaluose nedalyvauju", - pasakė pirmadienį G.Javlinskis 
ITAR-TASS korespondentui, duodamas suprasti, kad J.Gajdaro kaltinimų neverta ir 
komentuoti. "Tai, ką pasakė J.Gaidaras, yra jo biografijos faktas. Su manimi 
tai neturi nieko bendra", - pareiškė G.Javlinskis. 


Suomiją patenkina stebėtojos statusas Vakarų Europos Sąjungoje 


Helsinkis, gegužės 22 d. (ITAR-TASS-ELTA). Suomija neturi galimybės daryti 
poveikio Vakarų Europos Sąjungos (VES) veiklai, kadangi jai ten priklauso 


stebėtojos vieta, bet ją šis statusas patenkina, ir Suomija nepretenduoja į 
visišką narystę ES gynybinėje organizacijoje. Tokią nuomonę interviu radijui 
pareiškė sekmadienį Suomijos ministras pirmininkas Pavas Liponenas. Kartu jis 


neatmetė galimybės, kad Suomija ateityje taps VES nare, bet tik tuo atveju, 
jeigu šios organizacijos vaidmuo ir tikslai bus tokie, kokius įsivaizduoja 
Suomijos vyriausybė. Pasak P.Liponeno, tai reiškia, kad VES savo veikloje 
daugiausia dėmesio turi skirti krizių ir karinių konfliktų sureguliavimui, 
atsisakydama bet kokių planų paversti šią organizaciją NATO tipo karine 


